भाई और पापा चंकी पांडे के साथ सात समंदर पार गाने पर लगाए ठुमके
Bollywood Actress Ananya Pandey Cousin Alanna Pandey Wedding Photos And Videos. अनन्या पांडे की कजिन बहन अलाना पांडे गुरुवार यानी 16 मार्च को मुंबई में अपने लॉन्ग टाइम ब्वॉयफ्रेंड इवोर मैकक्रे के साथ शादी के बंधन में बंध गई हैं।
अनन्या पांडे की कजिन बहन अलाना पांडे गुरुवार यानी 16 मार्च को मुंबई में अपने लॉन्ग टाइम ब्वॉयफ्रेंड इवोर मैकक्रे के साथ शादी के बंधन में बंध गई हैं। उनकी हल्दी, मेहंदी और ब्राइडल शॉवर की तस्वीरें सोशल मीडिया पर जमकर वायरल हो रही है।
इसी बीच शादी से अनन्या का वीडियो सामने आया है, जिसमें वह अपने भाई अहान पांडे और फिर पापा चंकी पांडे के साथ डांस करती हुई नजर आईं।
सात समंदर पर थिरकीं अनन्या 
सोशल मीडिया पर सामने आए इस वीडियो में अनन्या पहले अपने भाई के साथ 'सात समंदर पार' गाने पर फुल एनर्जी में डांस करती हुई दिखाई दीं। दोनों बच्चों को डांस करता देख चंकी पांडे भी उन्हें ज्वाइन कर लेते हैं। इस दौरान तीनों ने मिलकर धमाल मचा दिया दिया।
अनन्या के लुक की बात करें तो वह ब्लू साड़ी में कमाल की लग रही हैं। अब सोशल मीडिया पर फैंस उनके इस वीडियो को खूब पसंद कर रहे हैं। एक यूजर ने कमेंट करते हुए लिखा, अनन्या ने कमाल कर दिया।
अनन्या की अपकमिंग फिल्में 
वर्क फ्रंट की बात करें तो अनन्या पांडे आखिरी बार विजय देवरकोंडा के साथ फिल्म 'लाइगर' में नजर आई थीं। हालांकि यह फिल्म बॉक्स ऑफिस पर बुरी तरह फ्लॉप साबित हुई थी। अब जल्द ही अनन्या पांडे आयुष्मान खुराना के साथ फिल्म 'ड्रीम गर्ल 2' में नजर आएंगी। यह फिल्म 7 जुलाई को बॉक्स ऑफिस पर रिलीज होगी।